#teknepostdata #21 – Al desembre val més el pa dur que el tendre [refrany popular] | teknecultura.com\n#teknepostdata #21 – Al desembre val més el pa dur que el tendre [refrany popular]\nAmb el desig que els primers freds de la temporada no congelin les nostres idees, acudim prest al rescat per intentar propiciar l’intercanvi d’idees i la generació d’innovadores propostes en l’àmbit del desenvolupament d’audiències, del màrqueting i de la comunicació en cultura. Benvinguts al #teknepostdata # 21.\nInspiradora experiència d’estratègia analítica en la nostra era digital, en aquest cas a partir de l’ús de Foursquare [tot i que també fan referència a l’ús de tecnologia RFDI i de Beacons], la qual expliquen Antonio Lima [@themiurgo] i John Davies [@johnardavies] en el bloc de Nesta [@nesta_uk]: “Com mesurar els visitants dels museus sense haver de comptar-los”. Apassionant. Encara que una mica tècnic, ja que explica el desenvolupament algorítmic del projecte, molt il·lustratiu de les tremendes possibilitats d’establir la nostra pròpia estratègia analítica. La clau, un cop més, està en les preguntes. La tecnologia, no et preocupis, t’ajudarà a aconseguir les dades que et portaran a les respostes i, d’aquí, a la presa de decisions.\nBirmingham Hippodrome’s Summer a Southside\nUna altra prova d’això, posant l’accent en la importància de recopilar les dades dels nostres públics que realment necessitem, la dóna Vishalakshi Roy [@royvisha], directora d’Earthen Lamp [@earthen_lamp]; és un post per a Arts Professional [@ArtsPro] que se centra a més en la casuística dels esdeveniments a l’aire lliure: “dades de valor dels visitants”.\nI un cop tenim les dades, què? Helen Mayhew, Tamim Saleh i Simon Williams, de Mckinsey, han analitzat la transcendència d’aconseguir “que l’anàlisi de les dades treballi per a tu, no a l’inrevés”, en el qual posen en valor l’esquema OODA: observar> orientar> decidir> actuar. Bon profit! En la mateixa línia, és encertada la reflexió de César Enríquez Morán [@cesarenriquez] per a Hubspot España [@HubSpotEspanol] sobre 3 accions per generar confiança i garantir l’intercanvi de dades amb els nostres públics:\nproporcionar valor i satisfer una necessitat\nno abusar de les dades dels usuaris\n© Spotify – Adweek\nPer possibilitats d’explorar amb les dades que no quedi. Fins i tot Spotify s’ha embarcat en una campanya publicitària tremendament original, partint de les dades agregades [i, de vegades, individuals] per generar titulars tipus: “Estimada persona que va escoltar ‘Sorry” 42 vegades el dia dels enamorats, què va passar?”. Simplement, genial. Ho explica Tim Nudd [@nudd] a Adweek [@Adweek].\n© StockSnap via Visual Hunt\nUn dels paràmetres essencials per a un òptim control de gestió de les nostres activitats de màrqueting és analitzar la seva ROI. No et perdis el clarificador post de Carol Jones [@carol123jones], de The Audience Agency, “una fórmula senzilla per mesurar l’èxit”, amb 5 passos a seguir que coincideixen amb la metodologia que apliquem de manera recurrent a TekneCultura amb la majoria dels nostres projectes:\ndefineix KPIs per monitoritzar la teva activitat periòdicament\nfixa objectius SMART\nutilitza dades i més dades per ratificar si ho fas bé o malament\nvincula els teus KPIs amb el teu pla de màrqueting\naprofita la informació que generen les teves dades per prendre decisions\nÉs imprescindible, per al desenvolupament d’audiències, “mapejar” tots els punts de contacte de la seva experiència amb les nostres propostes culturals, abans, durant i després de cada espectacle, de cada exposició, de cada obra artística. Aquestes interaccions es produeixen cada vegada més indistintament, tant a nivell presencial com en l’entorn online. És per això que recomano la lectura del post “7 maneres de guanyar-se als consumidors en el procés de compra”, que trobareu a la sempre recomanable plataforma de Think with Google [@ThinkGoogleEs].\nDe vegades fem servir expressions, amb millor o pitjor fortuna, que ens ajuden a comunicar millor les idees que volem compartir. En el meu cas, he fet ús a vegades del concepte de gestors culturals com a enginyers de ponts i camins, en qüestió de gestió de públics. M’alegra comprovar que també som vasos comunicants, ja que Nina Simon [@ninaksimon], una de les grans referents mundials a nivell de gestió de públics de museus, utilitza una imatge similar en un dels últims post del seu bloc Museum 2.0: “Siguem constructors de ponts”. Més enllà de la coincidència semàntica, post imperdible.\nEn edicions anteriors del #teknepostdata hem compartit estudis i anàlisis de com es comporten els millenials. Avui toca parlar dels “viejenials”, una altra expressió que m’encanta i que utilitza José Cantero [@josecantero] al seu recent post “De millenials a viejenials i tiro perquè em toca”, amb interessants infografies d’El Mundo a partir de dades d’un estudi de CETELEM. En la mateixa línia apunta una entrevista de Monica Toriello per a Mckinsey [@McKinsey] gens desaprofitable, “intentant saber com es comporten els usuaris viejenials” amb Jaana Remes [@JaanaRemes] i Markus Schmid. El podcast de l’entrevista va inclòs. I, per no ser menys, els companys d’Eve Museografia també fan referència a aquest segment de públics en el seu post “Els visitants del futur”. Es nota que em faig gran i em preocupo pel que em toca… 😉\nSi entrem en temes de màrqueting de continguts, Neil Patel [@neilpatel], una vegada més, torna a reblar el clau: “Menys generar trànsit, i més convertir”, prova inequívoca que el que comuniquem als nostres públics és realment rellevant… per a ells. Un post amb molt bones pistes sobre com podem prioritzar la qualitat de les interaccions amb les nostres comunitats vs la quantitat. Menys followers i més conversa, vaja.\nEnric, presentant un programa de lied\nQuin millor contingut que les pròpies programacions artístiques de les nostres organitzacions culturals, base fonamental per establir relats reals, interaccions veritables amb els nostres públics. Precisament d’això parla, amb una mirada crítica contra el resultadisme i el curt termini de molts de nosaltres, el gran Enric Martinez-Castignani [@emcastignani] en el seu post “Programacions culturals: CONTINGUT versus CONTINENT”. Així, amb majúscules. De lectura obligada.\n© Joaquín Pais\nJoaquín Pais [@joaquinpais] ha publicat per a Shower Thinking [@shower_thinking] una molt interessant “Guia per millorar la teva estratègia de reactivació i de fidelització de clients amb inbound marketing automation“, que és veritablement tendència en tots els sectors i, a poc a poc, es va incorporant com a metodologia de treball en el sector cultural. Si t’interessen conceptes com TTV – Time to Value, Onboarding, CRM, Lead Intelligence, Up-selling, i instruments com Buyer Persona, Canvas, Scoring predictiu, NPS – Net Promotor Score, aquest és el teu post.\nEn l’argumentari de la proposta de valor que oferim als nostres públics, el preu juga un paper important i més en alguns segments que en d’altres: malgrat el que podríem pensar, influeix menys del que sembla als usuaris esporàdics; en canvi, és primordial com a factor propiciador de fidelització. Encara que tota generalització és injusta, compte amb deixar-nos portar pel més simple: preus econòmics per a tothom, i s’ha acabat! Per això adoro la reflexió que Seth Godin fa respecte d’això [@SethGodinBlog] en un dels seus últims posts: “els preus baixos són el refugi del responsable de màrqueting que no té res més rellevant per oferir”. Certament, Seth està genial darrerament. No puc evitar de recordar una altra reflexió seva molt recent: “la millor manera de construir una marca rellevant, un relat que importi, un impacte que puguem recordar, és entendre una cosa molt simple però dolorosa alhora…” “si vols estar per algú, no pots estar per tothom”. Apliquem-ho als nostres públics… i no públics. #IAdoreYouSeth\nPer acabar, em ve de gust sempre finalitzar el #teknepostdata amb la recomanació de lectures de recent publicació:\nel document “Explorant audiències: guia per la recerca de públics, amb sort” de IETM – International network for contemporary performing arts [@IETM]\nel volum I dels Estudis sobre públics i museus de la ENCRyM – Escuela Nacional de Conservación, Restauración y Museografía [@encrym]: “Públics i museus: què hem après?”, coordinat per Leticia Pérez Castellanos\nl’informe “La participació cultural de la joventut catalana 2001-2015” del CoNCA – Consell Nacional de la Cultura i les Arts [@CoNCATwits]\nl’estudi “Participació en art i cultura d’infants i joves” del Arts Council d’Irlanda [@artscouncil_ie] i ESRI – Economic and Social Research Institute [@ESRIDublin]\nEl Anuario de Estadísticas Culturales 2016, del Ministerio de Educación, Cultura y Deporte\nl’informe anual del CoNCA – Consell Nacional de la Cultura i les Arts [@CoNCATwits]: “Estat de la cultura i de las arts 2016: nexes i divergències en la política cultural”\nl’informe “El nou rol de les biblioteques públiques en les comunitats locals” del Comité de Cultura y Educación del Parlamento Europeo\nl’estudi “El rol de las arts i la cultura en processos urbans”, de Kathrine Winkelhorn per la xarxa Circostrada\nel dossier “Cultura i crisi. Paisatges després de la tempesta” de la revista Galde #15\nel manual “Vendre o no vendre?: Una introducció a models de negoci [innovació] per organitzacions artístiques i culturals”, elaborat per José Luis Rodríguez, de Trans Europe Halles [@TEHnetwork], per a IETM – International network for contemporary performing arts [@IETM]\nel monogràfic de la revista Debats sobre “Comunitats imaginades en el segle XXI”\nels resultats de l’Enquesta 2016 sobre les subvencions de l’ICUB – Institut de Cultura de Barcelona [@bcncultura]\nHo deixem aquí, de moment. T’espero al proper #teknepostdata, l’últim del 2016 i en el qual recopilarem el més destacat de l’any. Seguim compartint recursos interessants per al sector cultural…


Es presenta la nova temporada del Teatre Principal de Vilanova i la Geltrú\nPresentació de la temporada del Teatre Principal, aquest matí\nLa nova programació arriba amb 12 espectacles i 6 sessions de l'Escola de l'Espectador\nL'últim cap de setmana de març comença una nova temporada al Teatre Principal de Vilanova i la Geltrú. Una temporada, que s'ha presentat aquest matí i que manté les línies programàtiques d'altres edicions, tal i com ha explicat la regidora de Cultura, Isabel Pla. "Mantenim la idea inicial alhora de programar espectacles de gran qualitat i gran diversitat, gràcies al treball del director artístic Jorge Picó, que temporada rere temporada ens ho assegura. Així mateix mantenim la línia de promoure, acollir i mostrar el treball d'artistes professionals locals".\nAquesta serà, segons ha explicat el director artístic del Teatre Principal, Jorge Picó, una temporada molt visual i plàstica que té com a protagonista el treball de text i l'autoria, tant en els espectacles de teatre com en els de dansa.\nLa temporada març - juny la inaugurarà la companyia andalusa La Zaranda, en una nova visita a la ciutat "Nadie lo quiere creer és un espectacle molt diferent al que van presentar la temporada passada. És més narratiu, més divertit i menys radical que l'anterior, tot i que conserva molts dels elements que caracteritzen la companyia",ha explicat Picó.\nEl alma se serena de la Companyia Hongaresa de Teatre, és una altre de les propostes teatrals. Una comèdia que, segons Picó, fa riure a l'espectador tot i que hi ha molt dolor dalt l'escenari. L'obra se situa en el barri valencià del Cabanyal, i té com a protagonistes tres personatges que mostren els seus secrets i estratègies per resistir davant l'especulació immobiliària. Abans de començar l'obra, es representarà una breu peça teatral anomenada Paco e Isabel. Una sàtira sobre la classe política valenciana que gira al voltant de l'accident de metro ocorregut a València l'any 2006.\nLa producció local arriba de la mà de Guillem Albà i la companyia Always Drinking Marching Band, amb l'obra Flirt. Un espectacle que tal i com ha explicat Guillem Albà fusiona el clown i la música en directe per oferir un espectacle d'humor, molta visualitat i de gran complicitat "Hem reduït l'escenografia i la paraula, per donar més protagonisme al gest, en una combinació entre la música i el clown, que combina també les titelles, les màscares i les projeccions, fent d'aquest un espectacle per a un ampli ventall de públic"\nLa segona producció local és també una comèdia. Es tracta de Histèria Sagrada, interpretada per Toni Albà i Fermí Fernandez, que confronta a través del personatge del Messies el creacionisme i l'evolucionisme, tal i com ha explicat un dels seus protagonistes Toni Albà "A través d'un mar d'històries conegudes per tothom dos personatges explicaran la història de la religió. Un d'ells ho fa amb molta passió i l'altre amb molta incredulitat"\nGata sobre teulada de zinc calenta, de Tennesse Williams, és una de les grans apostes de la temporada. Una coproducció del Teatre Lliure i el Centro Dramático Nacional, que arribarà a Vilanova el mes de maig.\nUna altre de les produccions que s'inclouen dins aquesta temporada és Copenhaguen, produïda pel Teatre Nacional de Catalunya, Bito Produccions i CAER. Copenhaguen, interpretada per Lluís Marco, Pere Arquillué i Rosa Renom, és l'obra més premiada internacionalment dels últims anys i arribarà a l'escena vilanovina a mitjans de juny per cloure la temporada.\nLa dansa també tindrà un paper protagonista amb motiu de la celebració del Dia Interional de la Dansa. Per commemorar aquesta data s'ha programat una sessió doble. La primera de les actuacions arriba amb la CobosMika Company i l'obra Hidden. L'espectacle amb Peter Mika i Olga Cobos mostra, segons la seva intèrpret, els desitjos, les lluites i les emocions que es produeixen dins una relació de parella "A través de la metàfora d'un joc d'escacs, l'obra mostra les emocions i situacions que es produeixen en una relació de parella, de manera que molts espectadors s'hi veuran d'alguna manera representats".\nLa programació doble de dansa es completa amb l'obra Bellas durmientes, interpretada per les ballarines Christine Cloux i Clara Barberà. Un espectacle que evoca les emocions infantils dels contes de fades. Com ja ve sent habitual en els darrers anys, la celebració del Dia Internacional de la Dansa, permetrà organitzar el diumenge 1 de maig, un programa escènic amb les actuacions de les escoles de dansa de la ciutat.\nPel que fa al públic familiar, la temporada del teatre Principal presenta Papirus de la companyia Xirriquiteula Teatre. Un espectacle que parla d'amistat, guerra i sentiments a través de l'humor i la creativitat, tal com ha explicat la seva directora Iolanda Llansó "És la història universal d'aquells que fugen del seu país, per motius com la guerra o les catàstrofes naturals en busca d'una nova vida. Tot i que la temàtica és dura, l'humor i els ritmes de l'obra la fan molt adient per a tot tipus de públic".\nI pel que fa a la música, la temporada s'inicia amb l'espectacle familiar Contes de la Perifèria, de la companyia Kimbala. Una obra que integra paraula i imatge per unir els personatges dels contes amb música i molta percussió.\nL'Orquestra de Cambra del Garraf, actuarà en dues ocasions. La primera, el 27 de març amb l'obra Xostakóvitx i el seu temps, dirigida per Guérassim Voronkov, i la segona el 24 d'abril, amb l'obra La Mort i la donzella, dirigida per Edmon Colomer.\nUna de les activitats que tenen continuïtat en aquesta temporada és l'Escola de l'Espectador, de la que en aquesta ocasió es faran sis sessions. Correspondran a les obres de Nadie lo quiere creer, El Alma se serena, Hidden i Bellas durmientes, Gata sobre teulada de zinc calenta, Copenhaguen, i dins el Diccionari bàsic de teatre, Lletra L ( de Lecoq Jaques)\nDurant la presentació de la nova temporada, les companyies han fet especial menció al treball que realitza l'Ajuntament de Vilanova i la Geltrú pel fet de mantenir una temporada estable de teatre, dansa i música, sobre tot, tal i com ha dit Toni Albà, en moments molt difícils per les arts escèniques "És d'agrair que un ajuntament faci l'esforç per mantenir una programació estable a la ciutat, ja que en aquests moments són moltes les companyies que han hagut de plegar o estan a punt de fer-ho per la manca de feina, o per les dificultats que tenen per cobrar els seus treballs".\nSobre aquesta qüestió, la regidora ha dit ser conscient de la situació que viuen les arts escèniques al país, i ha recordat que amb la propera inauguració del nou Auditori es podrà incrementar la oferta escènica a la ciutat, esperant que en un futur la situació econòmica millori i es pugui començar a treballar en la construcció d'un nou espai, més adient a les necessitats d'una ciutat com Vilanova. Preguntada sobre el model de gestió del Teatre Principal, Isabel Pla ha dit tenir la intenció de presentar una proposta a finals d'aquesta legislatura "Estem veient models de gestió teatral a d'altres municipis, per veure com ho podem adaptar en el nostre cas, i poder presentar una proposta en els propers mesos"\nAbonaments a partir de 5 espectacles a escollir de la temporada. Preu: 45€ Estan exclosos de l'abonament: els espectacles familiars i la programació de l'Escola de l'Espectador.


La vicepresidenta del Consell, Maite Salord, presentarà l'Estratègia Menorca 2030 al Senat\nLa vicepresidenta i consellera de Medi Ambient i Reserva de Biosfera, Maite Salord, participarà el dilluns, 7 de juny, a les 12h en la Comissió de Transició Ecològica del Senat per a presentar l'Estratègia Menorca 2030 i exposar la transformació energètica de l'illa.\nRadiografia de sostenibilitat de 4 illes espanyoles\nL'objectiu principal d'aquest projecte és realitzar una comparació dinàmica de les illes de Fuerteventura, Eivissa, Lanzarote i Menorca a través de l'anàlisi de les seves evolucions en una sèrie d'indicadors de sostenibilitat. Per a això, s'ha creat un sistema de 98 indicadors distribuïts en 7 blocs (població, economia i ocupació, societat, territori i biodiversitat, transport i mobilitat, turisme i vectors ambientals) amb dades històriques de les quatre illes, que en molts casos transcendeixen els últims 20 anys.\nTret de sortida a les accions de divulgació marina del projecte MAREBI\nEl Consell Insular de Menorca ha presentat aquest dilluns dia 31 una sèrie d’accions de divulgació que formen part del projecte de conservació marina MAREBI. Així, es dona el tret de sortida a una programació d’activitats que té com a objectiu apropar el mar a tota la societat, a través de xerrades, projeccions de documentals i activitats educatives per a les escoles.\nMenorca obté el 'Premi a les Bones Pràctiques pel Clima' de la Federació Espanyola de Municipis i Províncies per l'Estratègia Menorca 2030\nLa Federació Espanyola de Municipis i Províncies (FEMP) ha atorgat aquest matí a Madrid al Consell Insular de Menorca el premi a les Bones Pràctiques pel Clima en la categoria de "Transició energètica, regeneració i renovació urbana" en reconeixement a l'Estratègia Menorca 2030. Full de ruta per a la descarbonització de l'illa" amb la qual Menorca aborda la transició energètica.\nEncetam una nova temporada al centre de geologia\nAquest mes de maig el Centre de Geologia de Menorca, ubicat a Ferreries, torna a obrir les portes. Com cada temporada s’oferiran diverses propostes per promoure la sensibilització mediambiental entorn la conservació del territori, apropar la geodiversitat insular a la societat i introduir nous conceptes geològics d’interès.\nEs prorroga fins al 2025 l'encomana de gestió de la finca d'Alforí de Dalt\nDes del mes de juliol de 2017, la finca és gestionada per l'Agència de la Reserva de Biosfera del Consell Insular a través d'un conveni de col·laboració amb l'Organisme Autònom de Parcs Nacionals (OAPN). Al Ple celebrat ahir, s'ha decidit continuar amb el conveni a través d'aquesta pròrroga. Això permetrà donar continuïtat a les actuacions iniciades de gestió i manteniment de la finca, i a l'extens programa d'educació ambiental que s'hi realitza. Els compromisos econòmics que assumeixen ambdues parts són: per part de l'OAPN destinar 360.000€ a la finca, i 45.000€ més, per part del Consell Insular, al llarg d'aquests propers quatre anys.


Contents with tag 'pomera'\nElements with tag pomera\nCarles Folch Castell - chilorg\nAug 28, 2012 at 00:24\nJornada técnica frutícola de verano\nEl proper dijous 30 d’agost es celebrarà a l’Estació Experimental Agrícola Mas Badia la tradicional Jornada Tècnica Fructícola d’estiu. La Jornada se centrarà en diferents temes d’interès pels fructicultors de\npoma de les nostres comarques i es desenvoluparà en 4 estacions.\nEn una primera estació es presentaran les noves seleccions de Gala que estan arribant i que aporten una millora important pel que fa a la coloració dels fruits respecte a les varietats que fins ara es\nrecomanaven. En una segona estació es presentarà una nova eina per a la gestió del reg que s’ha començat a utilitzar en algunes plantacions de fruiters. En una tercera estació es presentaran algunes innovacions tècniques que permetran millorar la rendibilitat de les nostres explotacions, i finalment, en una quarta estació es parlarà de les darreres novetats en el control de les principals plagues i malalties que\nafecten a les pomeres.\nfructicultura fruticultura manzana pomera\nMas Badia - Canet de la Tallada d'Empordà (Girona)


Un macrodispositiu a la discoteca Brisas del Caribe del Paral·lel troba drogues i armes\nEl local havia provocat múltiples queixes veïnals per les baralles i incidents registrats\n150 agents dels Mossos i de la Guàrdia Urbana de Barcelona han trobat armes i drogues\n23 de d’abril del 2022. 16:05\nUn macrodispositiu conjunt entre la Guàrdia Urbana de Barcelona i els Mossos d’Esquadra ha irromput dissabte a la matinada a la discoteca Brisas del Caribe. Una discoteca on són habituals les baralles, fins i tot amb ferits. El balanç d’aquesta operació ha acabat amb una persona detinguda per ordre judicial i vuit denunciats més: sis per tinença de drogues i dos per possessió d’armes blanques.\nEn aquest dispositiu han acudit prop de 150 agents dels dos cossos, segons han anunciat als seus comptes de Twitter. A part de les denúncies interposades als clients, el local també ha rebut tres infraccions per no complir la normativa administrava.\nAquesta matinada hem fet un dispositiu conjunt amb @GUBBarcelona a un local d'oci de l'Av. Paral·lel (BCN) que generava queixes veïnals per incivisme i on darrerament s'havien produït baralles a l'exterior. Hi han participat uns 150 efectius de diverses unitats d'ambdós cossos pic.twitter.com/1C2Vzi0jxb\n— Mossos (@mossos) 23 de abril de 2022\nÉs habitual la presència de baralles a la discoteca Brisas del Caribe. A principis d’abril el Sistema d’Emergències Médiques va haver de socórrer quatre ferits per apunyalament. Fa sis anys, un client va disparar a un altre amb una pistola de petites dimensions i va morir dins del local.\nDiscoteques Drogues Incivismo


recomana.cat - Crítica de l'obra: Rudo | Manolo Alcántara, aquell acròbata poeta inspirat en una deixalleria per Jordi Bordes\nUn espectacle que enamora. Novament, Manolo Alcántara sap trenar el risc del circ (amb uns equilibris sobre una barra de ferro d'uns quatre metres que situa en llocs sempre inestables per passar-hi per sobre) amb la delicadesa dels personatges i la situació. Rudo més que una trama té un ambient, un to, un desig d'uns personatges de perseguir una certa bellesa, sigui amb l'equilbri, amb la instal·lació o amb la música. Perquè, tot i ser amb només tres intèrprets no s'estalvien un violí i un violoncel que construeixen l'espai sonor.\nAlcántara és un artista de casa que cal anar a veure perquè no enganya: és transparent i honest. Tot i que l'espai remeti a un lloc brut, lleig, perillós, la situació l'acaba convertint en acollidor, tendre i humà. Ja cal que es trobin oportunitats per programar-lo i també no perdre l'oportuniutat de revisitar-lo. Pot ser un espai fet de fustes reaprofitades, però no trobareu ni una estella que us fereixi: estan totes polides. És d'una dolçor per a públic adult o espectadors que no persegueixin la brillantor, el ritme desenfrenat, i els repics de tambors.


Compromís Peníscola traslladarà les necessitats del veïnat de l’avinguda Estació i carrers propers | Canal56 Notícies\nInicio Peníscola Compromís Peníscola traslladarà les necessitats del veïnat de l’avinguda Estació i carrers propers\non: 02/09/2021 En: Peníscola, Política, Uncategorised\nBayarri: “Tots els veïns i veïnes de Peníscola tenen el mateix dret a uns serveis municipals dignes i de qualitat, però hi ha urbanitzacions que estan abandonades per part del govern local”\nCompromís Peníscola ha mantingut una reunió amb veïns i veïnes d’avinguda Estació, urbanitzacions Covetes, Mediterraneo 2005 i carrers propers, per escoltar i traslladar les seues necessitats i demandes a l’equip de govern del PP.\nJuan Marcos Bayarri, regidor i portaveu de Compromís a Peníscola ha indicat que “el veïnat ens ha traslladat la seua impotència davant la passivitat del govern per solucionar diverses problemàtiques, més quan són promeses incomplertes legislatura rere legislatura”.\nL’edil ha afirmat que “hem pogut comprovar, acompanyats pel veïnat, el perill dels accessos, contenidors situats en corbes, falta de neteja viària i d’asfalt, en definitiva, una situació molt lamentable. Baixar a peu des de la urbanització Los Olivos connecta’n amb la vorera de la CV-141, es converteix en una experiència molt perillosa, tant per a adults com per a menors. Tan sols esperem no lamentar cap desgràcia per la negligència de l’equip del PP”.\nTambé ha explicat que “el veïnat ha enumerat una llista de necessitats bàsiques que han traslladat a l’Ajuntament, però com que no els han escoltat, traslladarem nosaltres les seues demandes i vetllarem perquè es complisquen les seues promeses”.\nVicent Castell, regidor i secretari local de Compromís a Peníscola ha detallat les principals demandes.\nConnectar el camí Santa Magdalena-Urbanització Los Olivos amb la vorera de la CV 141. Els veïns i veïnes indiquen segons Compromís “se’ls ha promès en reiterades ocasions”.\nAsfalt complet i millora dels clots des del camí Santa Magdalena fins a la Urbanització Mediterraneo 2005, on pare l’autobús. Asfaltat i millora aprovat en els Pressupostos Participatius de 2016, però encara per executar.\nMillora del clavegueram per evitar inundacions.\nMillora de la neteja de vials, voreres i estudi de la millora de la ubicació dels contenidors.\nReduir l’escletxa digital i facilitar l’accés a la fibra òptica.\nJuan Marcos, regidor i portaveu de Compromís conclou que “tots els veïns i veïnes de Peníscola tenen el mateix dret a uns serveis municipals dignes i de qualitat, no obstant això, aquestes urbanitzacions estan abandonades per l’equip de govern del PP de Peníscola. Des de Compromís estarem al costat d’aquests veïns i veïnes vetllant per la seua seguretat, donant suport a les seues demandes i supervisant que l’equip de govern complisquen les seues promeses”.\nCàlig es prepara per a la festivitat de la Mare de Déu del Socors


+34 872 264 907 · +34 608 838 547\nEl present avís legal regula l'ús del lloc web www.xeli.es (en endavant, LA WEB), del qual és titular EL RACO DE LA XELI, SL (en endavant, EL PROPIETARI DE LA WEB).\nLa seva denominació social és: EL RACO DE LA XELI, SL\nEl seu NIF es: B55251599\nEl seu domicili social està a: C. JONQUERA, 6 - 17600 FIGUERES - (GIRONA)\nTfno: 608 838 547\nAixí mateix, EL RACO DE LA XELI, SL cancel·larà o rectificarà les dades quan resultin inexactes, incompletes o hagin deixat de ser necessàries o pertinents per a la seva finalitat, de conformitat amb el que preveu la Llei Orgànica 15/1999, de 13 de desembre, de Protecció de Dades de Caràcter Personal.\nL'usuari podrà revocar el consentiment prestat i exercir els drets d'accés, rectificació, cancel·lació i oposició dirigint-se al domicili social de EL RACO DE LA XELI, SL, situat a C. JONQUERA, 6 - 17600 FIGUERES - (GIRONA), identificant degudament i indicant de forma visible el concret dret que s'exerceix .\nRestaurant El Racó de la Xeli\nC. de la Jonquera, 6 - 17600 Figueres Girona, Alt Empordà, Catalunya\nInformació i reserves: +34 872 264 907 - +34 608 838 547\nCopyright © 2018 El Racó de la Xeli. Tots els drets reservats.


Suspesa la missa en memòria del dictador Francisco Franco a Figueres - El Gerió Digital\nSuspesa la missa en memòria del dictador Francisco Franco a Figueres\nLa capella dels Desemparats havia acollit aquesta celebració des de feia 39 anys\nDimecres, 18 de novembre de 2015 09:22h\nCartell de la missa\nNo hi haurà missa en memòria del dictador Francisco Franco a la capella dels Desemparats de Figueres. La celebració eclesiàstica estava prevista per divendres 20 de novembre, coincidint amb els 40 anys de la seva mort i al darrera tenia el suport de la Fundació Francisco Franco, que encara aquest dimecres l'anuncia al seu web.\nCada 20 de novembre des la mort del dictador, la capella dels Desemparats de l'asil Vilallonga de Figueres –que és de propietat privada- havia celebrat una missa en memòria de Francisco Franco. "Sempre s'havia fet i mai havia passat res, era per a tots els caiguts, d'una part i de l'altra", justifica un dels pares de la congregació dels Paüls que viu a l'asil.\nNo obstant això, el fet que aparegui al web de la Fundació Francisco Franco juntament amb setze celebracions eclesiàstiques arreu de l'Estat (la de Figueres és l'única a Catalunya) ha encès les alarmes d'alguns partits polítics. Tant ERC com la CUP han fet manifestacions en les darreres hores criticant que la ciutat hagi d'acollir una missa en memòria del dictador.\nEl debat també s'ha traslladat a les xarxes socials i ha saltat als mitjans de comunicació. Per tot plegat, la congregació va comunicar al Bisbat ahir al vespre que suspenia la missa després de la polèmica generada.\nLa capella, però, farà una missa ordinària sense cap referència al dictador en el dia del 40è aniversari de la seva mort. El web de la Fundació Francisco Franco encara anuncia la missa de Figueres, que s'havia de fer a tres quarts de vuit. D'altres ciutats que acolliran actes eclesiàstics en memòria del dictador són Saragossa, Madrid, Jaén, Alacant i Badajoz, entre d'altres.


Serveis | Miquel Bassas, Taller Autoritzat OPEL a Santa Cristina d´ARo (Girona)\nDisposem de tota la gamma de Vehicles Nous Opel, així com un bon estoc de Vehicles d'Ocasió tots ells garantits. Ens encarreguem de tots els tràmits de Finançament, Assessorament i Valoració del seu Cotxe Usat com a part de la seva compra.\nA les nostres instal·lacions de Santa Cristina d'Aro, posem a la seva disposició tot un seguit de serveis enfocats al client.\nTaller de mecánica i electricitat\nManteniment i Reparació per part del nostre personal, altament qualificat, a les nostres instal·lacions amb els millors aparells de Diagnosi.\nPodrà fer el manteniment del seu Vehicle sense cita prèvia de forma ràpida i Eficaç. Aquest servei també està disponible per a petites reparacions de Planxa i Pintura.\nTotes les operacions estan realitzades per els nostres professionals, utilitzant les darreres Tecnologies, Equips, Productes i Sistemes de Pintura a l'Aigua amb la finalitat de respectar el Medi Ambient. Sempre amb la garantía d'Opel.\nRealitzem la Revisió Pre-ITV de forma totalment gratuïta, ens encarreguem de la Tramitació i Revisió ITV. No dubti en sol·licitar-nos informació respecta a aquest servei.\nRecanvis i accessoris originals opel\nNomés utilitzem Recanvis Originals Opel, totes les operacions realitzades tenen 2 anys de garantia tan en els materials com amb la ma d'obra. Demani'ns pressupost previ sense compromís i aprofitis de la nostre experiència.\nCotxe de cortesia / sustitució\nPot disposar d'un vehicle de substitució a un preu reduït, perquè l'estada del seu cotxe a les nostres instal·lacions no l'hi ocasioni cap contratemps.\nL'assessorem i tramitem tan el pagament del vehicle, com la reparació, d'acord amb les seves necessitats de finançament.\nL'hi trobem el millor preu per la seva Assegurança del vehicle, col·laborem amb les principals companyies i ens en carreguem de tots el tràmits necessaris.


La vacuna AstraZeneca i Oxford ofereix una immunitat del 70% contra la Covid - Altaveu el diari digital d'Andorra\nLa vacuna AstraZeneca i Oxford ofereix una immunitat del 70% contra la Covid\nL'efectivitat pot arribar al 90% si s'administra mitja dosi més una de sencera al cap d'un mes\n23/11/2020 (11:10 CET)\nAstraZeneca ha informat aquest dilluns en un comunicat que la vacuna (AZD1222) que desenvolupa amb la Universitat d'Oxford ha demostrat una eficàcia del 70% contra el Covid-19, segons els assajos clínics realitzats al Regne Unit i Brasil, a més confirma que no es van informar hospitalitzacions ni casos greus de la malaltia en els participants que van rebre el tractament.\nAssenyalen que un règim de dosificació va mostrar una eficàcia de la vacuna del 90% quan es va administrar AZD1222 com mitja dosi, seguida d'una dosi completa amb un interval de al menys un mes, i un altre règim de dosificació va mostrar una eficàcia del 62% quan es va administrar com dues dosis completes amb al menys un mes de diferència.\nL'anàlisi combinada de tots dos règims de dosificació va donar com a resultat una eficàcia mitjana del 70%. Una de les troballes més rellevats, i que encara els investigadors de l' Institut Jenner de la Universitat d'Oxford analitzen, és que quan s'administra la meitat d'una dosi en primer lloc i al cap d'un mes una de sencera, la protecció de la vacuna arriba al 90%.\nLa companyia ha assenyalat que se seguiran acumulant més dades i es realitzaran anàlisis addicionals, refinant la lectura d'eficàcia i establint la durada de la protecció. De moment, aquesta primera anàlisi de les dades ha estat realitzat per una Junta de Monitorització de Seguretat independent, que ha determinat que l'anàlisi va complir amb el seu criteri de valoració principal que mostra que la protecció contra la Covid-19 des de 14 dies o més després de rebre dues dosis de la vacuna.\nAstraZeneca prepararà "immediatament" la presentació regulatòria de les dades a les autoritats de tot el món que tenen un marc establert per a l'aprovació condicional o anticipada. Per tant, la companyia busca la seva aprovació medicament dins de la llista d'Ús d'Emergència de l'Organització Mundial de la Salut (OMS) per accelerar la disponibilitat de vacunes en països de baixos ingressos. Paral·lelament, l'anàlisi completa dels resultats provisionals s'enviarà per a la seva publicació en una revista.


Reintroducció del cranc de riu autòcton a la Garrotxa\nRepoblació de cranc de riu autòcton Austrapotamobius pallipes a la Garrotxa. Estudi de viabilitat de les rieres receptores\nPlans i estudis ambientals, Seguiments biològics\nAbril - Novembre 2011\nA la Garrotxa només la meitat de les poblacions de cranc de riu existents es consideren viables i l'elevada taxa d’extinció de les poblacions a causa de la pesta del cranc pronostica que en menys de 30 anys el cranc de riu haurà desaparegut de la Garrotxa i de Catalunya.\nDavant aquesta pèrdua constant de poblacions es posa de relleu la necessitat d’implementar mesures de conservació activa que fins ara no s’havien aplicat a Catalunya com és la repoblació de rieres a partir de l’alliberament d’exemplars criats en captivitat o a partir de translocacions d’altres poblacions.\nEcotons va analitzar la viabilitat de diferents rieres com a possibles receptores d'aquestes repoblacions amb l'objectiu d'assegurar la seva supervivència a llarg termini. Els resultats de la caracterització físico-química i biològica i l'anàlisi de risc va permetre seleccionar les cinc rieres (3 el 2010 i 2 el 2011) on es van alliberar els crancs.\n© 2011-17 ECOTONS S.C.P. - Conservació de la biodiversitat


Iniciativa-Compromís se suma a les reivindicacions del Dia de la Dona i la Xiqueta en la Ciència – Iniciativa del Poble Valencià\nIniciativa-Compromís se suma a les reivindicacions del Dia de la Dona i la Xiqueta en la Ciència\nL’assemblea general de les Nacions Unides va establir l’11 de febrer com el dia Internacional de la Dona i la Xiqueta en la Ciència, amb el propòsit de reconéixer i visibilitzar el paper de les dones en la comunitat científica i tecnològica. Amb motiu d’aquesta celebració, estan tenint lloc arreu del món i, en concret, a la ciutat de la València, nombrosos actes amb dones científiques que analitzen la presència de les dones en la ciència, tant des d’un punt de vista històric com en l’actualitat.\nFeminismes amb Iniciativa-Compromís s’ha sumat a la reivindicació amb l’organització de l’acte Dones de Ciència ahir per la vesprada en la Casa de l’Alumne de la UPV, al que van assistir com a ponents les professores i científiques Paula Tuzón, física teòrica i professora de la UV d’educació científica, també membre actiu d’Iniciativa-Compromís, Lucía Hipólito, neurocientífica i professora de la UV en el Departament de Farmàcia i Tecnologia Farmacèutica, i Isabel Pérez Arjona, professora del Departament de Física Aplicada de la UPV.\nEn la tertúlia es van abordar qüestions importants sobre l’actual bretxa de gènere en la ciència i la tecnologia. Es van comentar les dades existents, de com en les carreres més tecnològiques la bretxa és més pronunciada; i de com, fins i tot en les carreres que tenen més a vore amb ciències de la vida –on hi ha més dones que en les anteriors- la presència de les dones també baixa segons augmenta l’escalafó ocupat en la professió.\nEs va comentar la força dels estereotips i es va incidir molt en el paper de l’educació. “Segons els estudis, als 5 o 6 anys les xiquetes ja pensen que els xiquets són més intel·ligents.” “El problema no està en les ciències en sí, sinó en què quan vaig a una llibreria amb la meua filla de 3 anys, més del 80% dels llibres són històries on el protagonista és un xiquet, i no una xiqueta, al que li passen aventures.” Reflexionà Paula Tuzón. “El paper de l’educació és fonamental, malauradament en les escoles encara falta molta conscienciació”, apuntà Lucía Hipólito. “Hi ha un reforç actiu per a què les xiquetes s’interessen més per uns temes que per altres”, comentà Isabel Pérez Arjona. “El reforç passiu és enorme, com els adults transmetem de manera inconscient el que poden i han de fer les xiquetes i el que poden i han de fer els xiquets”, afegí Paula.\nA banda dels estereotips que fan que els infants s’interessen més per uns temes que per altres, José Gea, coordinador de moviments socials i universitats de Joves amb Iniciativa-Compromís i moderador de l’acte, va preguntar què passava una vegada una dona havia escollit una carrera científica; per què després moltes abandonen la professió. “Les tasques assignades socialment a les dones, com són cuidar els fills i la casa, fan incompatible el desenvolupament d’una carrera científica. Si estàs 9 mesos fora de joc, quan t’incorpores t’has quedat enrere.”, comentà Isabel. Paula aprofundí més en aquesta idea: “És per com funciona la ciència. És un capitalisme voraç en un entorn progre, i això dificulta molt poder parlar-ho. El capitalisme devalua totes les tasques que tenen a vore amb la cura dels cossos i l’entorn, tasques socialment assignades a les dones. Per tant, si les dones assumeixen aquestes tasques queden expulsades de les carreres científiques. La clau no està tant en deixar de fer eixes tasques; sinó en canviar de model. Jo no vull renunciar a vore als meus fills per la vesprada. La ciència ha de deixar de ser un esport d’elit i passar a ser un ofici.” Lucía afegí, “la ciència es ven com una cosa vocacional, on tu treballes perquè vols, no perquè has de treballar. Ha de ser el teu somni. Si no et sents així, és que ets menys científic.”\nIsabel va plantejar també la qüestió de què la ciència és un món on la dona és constantment avaluada per homes. Lucía i Paula recordaren el famós estudi de la Universitat de Yale, on es veia com el currículum d’un home per a un lloc de treball en ciència era molt millor avaluat que el d’una dona, quan ambdós currículums eren exactament iguals. “Tenim tot un repte i és essencial que els homes reconeguen el seu paper”, asseguraren les ponents.\nL’acte va acabar amb una ronda de reflexions i preguntes entre el públic, arran de les quals les científiques van comentar la importància de l’autoconfiança en les dones. “No es tracta de masculinitzar-nos, com hem dit abans, el repte és canviar el model, però també és cert que hi ha coses que els homes fan molt bé, i les dones hem d’aprendre a confiar més en nosaltres mateixa.”, comentà Paula. “Hi ha molta pseudociència sobre si l’home està més capacitat per a certes carreres i les dones per a altres, és important trencar estos mites i incidir molt en l’educació”, va concloure Lucía.\n←Iniciativa celebrarà el 9 de juny un Congrés per renovar els càrrecs de direcció del partit\nMireia Mollà: “El boicot del govern de Rajoy en finançament i inversions suposa que no es creen desenes de milers de llocs de treball al territori valencià”→


Mateo Lobato: 5 raons per un "Sí a Rocafonda"\nL'empresari reivindica el barri on ha viscut i hi té oficina des de fa 30 anys\nMateo Lobato s'estima el barri de Rocafonda i ha volgut aprofitar l'especial Barri a Barri del Tot Mataró per defensar amb aquest explícit "Sí a Rocafonda", el barri que se sent com casa seva.\n"Com en altres ocasions he comentat en aquest mateix mitjà, vaig venir a Rocafonda als anys 60 quan el barri naixia i creixia de forma ràpida convertint-se en un barri modèlic de Mataró. En conseqüència, com que em considero una persona agraïda i que arrela allà on s'instal·la, professo un afecte important a la ciutat que en el seu dia em va acollir com un més dels seus ciutadans i dins d'aquesta ciutat el barri de Rocafonda, que sempre ha estat casa meva.\nTot i que Rocafonda, com tots els barris de Mataró i fins i tot de Catalunya, ha canviat considerablement aquests últims anys, jo conservo el mateix afecte que m'uneix a ell. Tant per raons personals, laborals o familiars pel que m'agradaria donar, a través del Tot Mataró, cinc raons per dir "Sí a Rocafonda".\n1. És un barri que sempre ha estat obert, acollidor i generós amb les persones que abans i ara hem arribat a ell.\n2. És un barri que, tot i la seva maduresa de 40 i 50 anys, segueix sent actual. Està ben traçat en els seus carrers. Els pisos, en general, són amplis i lluminosos i poden constituir una llar digna.\n3. Està magníficament comunicat amb la resta de la ciutat i en especial amb els punts neuràlgics de la mateixa com l'hospital, l'estació de tren, el centre urbà, els centres comercials, etcètera. Passen pel barri diferents línies d'autobusos tant en el sentit de pujada com de baixada.\n4. Té un teixit comercial ampli i variat, en tots els sentits, amb comerços dels denominats "grans superfícies", comerços de proximitat de tota la vida, així com comerços d'articles específics de diverses nacionalitats. Està ben dotat de serveis sanitaris, escoles, farmàcies. Té, en definitiva, tot el necessari per cobrir les expectatives de qualsevol necessitat.\n5. Tot i les diverses nacionalitats que hi ha, amb un 40 per cent d'immigrants, la convivència és bona. No hi ha conflictes importants i cada cop més els seus residents som més solidaris i tolerants en les nostres relacions socials.\nÉs molt lamentable i em dol especialment que, persones que no coneixen suficientment bé el nostre barri, el desprestigiïn de forma gratuïta i en moltes ocasions faltant a la veritat.\nCom va dir algú, en castellà, "es de bien nacido ser agradecido".


Anantomia del sistema ventricular  | Anatomia Humana II (UAB) | Unybook\nAnantomia del sistema ventricular (2013)\nAnantomia del sistema ventricular\nAnatomia del sistema ventricular.\nSistema que es troba dins del SNC i és on trobem unes cavitats i conductes. Aquest es troba ocupat per el líquid cefaloraquidi LCR.\nA nivell encefàlic trobem 4 ventricles i un aqüeducte cerebral. Al seu torn, els ventricles es troben comunicats mitjançant conductes o forats. Els ventricles són: - - - Els ventricles laterals (I i II): cavitats situades a nivell del telencèfal (hemisferis cerebrals) situades per fora del nucli caudat. A la part superior d’aquest trobem el cos callós. Cada un dels ventricles estan separats pel septum pelicidum. Cada ventricle esta format per un cos (situat a l’interior del lòbul parietal, per darrera del forat de Monro) i 3 banyes (anterior o frontal, situada per davant del forat de Monro, posterior o occipital i inferior o temporal) o Aquests comuniquen amb el III ventricle a través del forat de Monro o forat interventricular.\nEl III ventricle: situat a nivell del diencèfal. Les parets laterals estan constituïdes pel talem i la part més superior del hipotàlem. Superiorment trobem el trígon o fornix.\nInferiorment tenim el subtalem. Anteriorment tenim lalamina terminalis. I posteriorment tenim el epitàlem.\no Comunica amb el IV ventricle mitjançant el aqüeducte cerebral o de Silvius.\nSituat a nivell del mesencèfal, es troba envoltat per substancia gris periacueductal. Per darrere del aqüeducte trobem el sostre del mesencèfal, i per davant els peduncles cerebrals (la calota o tegmen).\nEl IV ventricle: es relaciona la part superior a nivell de la protuberància i la part inferior a nivell del bulb. Lateralment els peduncles cerebel·losos. En el sostre del IV ventricle trobem el cerebel, on hi ha una membrana amb 3 forats: el central o orifici de Magendi i els forats laterals o de Luschka.\no Continua amb el conducte del epèndima situat a nivell de la medul·la.\n2. Circulació del líquid cefaloraquidi.\nEl líquid cefaloraquidi és incolor, té poques cèl·lules i proteïnes. Aquest es produeix i reabsorbeix contínuament, de tal manera que es renova completament tres cops al dia. Ocupa un volum total de 150 ml, sobretot situat a nivell ventricular i subaracnoidal.\nEl líquid es produeix als plexes coroïdals ventriculars. Es tracta de capil·lars rodejats de la piamàter, que per difusió formen aquest líquid. Únicament estan situats en els 4 ventricles.\nLa major part de la reabsorció d’aquest es fa a nivell de les vellositats aracnoïdals. El si venós que recull més LCR perquè té més vellositats és l si sagital superior. També es reabsorbeix , en menor percentatge, a les parets dels vasos de les venes cerebrals que circulen per l’espai subaracnoidal.\nEl moviment del líquid no és uniforme, sinó que avança de forma intermitent degut a les pulsacions arteriolars. Des d’on es va formant als ventricles, del I i II passa pel forat de Monro al II ventricle, i un cop aquí passen pel aqüeducte de Silvius al IV. Posteriorment, mitjançant els orificis del Magendi i forats de Luschka passen el major percentatge de nou cap amunt a l’espai subaracnoidal (cisterna Magma); i en menor percentatge cap al conducte de l’ependima (medul·la), el líquid cefaloraquidi que passa per la cisterna, va cap amunt i drena als sins, que van a parar a aquesta zona.\nAnatomia Humana II - Anantomia del sistema respiratori (2013) Apunte\nAnatomia Humana II - Anantomia del sistema nerviós autónom (2013) Apunte\nAnatomia Humana II - Anantomia del diencèfal (2013) Apunte\nAnatomia Humana II - Anantomia de les glàndules endocrines (2013) Apunte


Diada del 1991: Barça-Madrid amistós i experimental\nL'últim clàssic no oficial es va jugar l'11 de setembre de fa 26 anys amb el fora de joc restringit a les àrees i només va atraure 20.000 espectadors al Camp Nou\nPep Lloveras Juliol 29, 2017 4:00 pm\nA la Diada del 1991, acabada de guanyar la primera Lliga de l’era Cruyff, inaugurat el dia abans el circuit de Montmeló, a 10 mesos dels Jocs Olímpics i quan els independentistes eren quatre gats –almenys que se’n proclamessin- i la tradicional petita manifestació concloïa en incidents –aquell any la policia va detenir 19 persones-, hi va haver un fet que no s’havia produït mai un 11 de setembre i que no s’ha tornat a repetir: es va jugar un clàssic al Camp Nou. És l’últim Barça-Madrid amistós que s’ha disputat, abans del d’aquesta pròxima matinada a Miami.\nAquell partit de la màxima rivalitat de fa quasi 26 anys va tenir diverses peculiaritats. A part de coincidir amb el dia nacional de Catalunya, fet inèdit en tota la història, oficial o no, el matx va tenir caràcter experimental: es va restringir el fora de joc només a les àrees –marcat per una línia-, es va prohibir la passada al porter, que en aquell moment encara podia rebre la pilota d’un company seu a les mans, i es van permetre tres canvis. D’aquestes normes excepcionals, la FIFA faria oficial aquesta última poc temps després. El fora de joc no s’ha retocat i, el més substantiu, des de l’estiu del 1992 el porter només pot tocar la pilota amb els peus quan li ve d’un jugador del seu equip.\nEl clàssic va acabar amb empat a 1, gols de Nadal i Aldana a la segona part, en un partit sense cap passió, poc joc i amb tan sols 20.000 espectadors a les graderies, segurament l’entrada més pobra en un Barça-Madrid modern. Només hi va haver un fora de joc amb aquella norma tan particular, del madridista Paco Llorente, i tot i ser un amistós Hierro va veure una targeta groga i Rocha va ser expulsat per doble amonestació. L’enfrontament estava emmarcat en l’anomenat ‘Desafio Canal Plus’ per donar publicitat al primer canal de pagament que emetia a l’Estat. Al maig anterior s’havia jugat una mena d’anada al Santiago Bernabéu, amb victòria blanca per 3-1. De desafiament no en va tenir res i van ser duels molt descafeïnats.\n27 amistosos la primera meitat de segle\nAquells dos clàssics amistosos de fa gairebé tres dècades van ser els número 32 i 33 des que es va jugar el primer el 1906, resolt amb golejada barcelonista (5-2) al camp del carrer Muntaner. El seguidor actual es pot sorprendre que s’hagin disputat tants Barça-Madrid no oficials, i la raó és que la majoria es van produir a la primera meitat del segle XX, concretament 27. Era habitual durant la dècada dels 10 i els 20, abans que s’instaurés la Lliga el 1929, que tots dos clubs s’enfrontessin tant a Madrid com a Barcelona sense res en joc o en un trofeu no oficial. Dels 7 primers partits entre tots dos equips, un va ser de la Copa del Rei (oficial, guanyat pel Barça) i 6 d’amistosos, amb 5 triomfs catalans i un empat. Als anys 30 i 40 es van succeir amistosos per homenatjar alguns jugadors que es retiraven d’un i altre conjunt o el torneig d’històrics jugat el 1948. En el total dels 27 partits des del 1906 al 48, el domini del Barça va ser gairebé absolut, amb 16 triomfs, 10 empats i una sola derrota, el 1934.\nA partir de la segona meitat del segle XX, els amistosos van decaure en picat i només se’n van jugar 6. Dos partits van ser en el trofeu gadità del Ramón de Carranza -la final del 1959, amb triomf castellà, i les semifinals del 1968, de color català-, quan els tornejos d’estiu tenien solera i cert prestigi. El partit batejat curiosament com de l’Amistat, disputat el 1957 (2-1 pel Madrid), i la Copa del President de la República de Veneçuela, jugat a Caracas el 1982 –l’únic clàssic fora de l’Estat-, amb desfeta blaugrana per 1-0 (gol de Del Bosque), són els altres precedents abans del repte del Plus de principis dels anys 90.\nDes del 1991 fins avui no se n’ha jugat cap i això suposa el període més llarg sense amistosos entre les dues entitats més poderoses del futbol. Al Hard Rock Stadium de Miami, en plena globalització i mercantilització de l’esport rei, jugaran el partit no oficial número 34, 111 anys després del primer. Aquell llunyà 13 de maig del 1906, la portada de La Vanguardia eren les esqueles del dia –tal com era costum en aquella època- i la del 14 feia esment del partit de “foot-ball” en un racó. L’11 de setembre del 1991 -i el 12- el clàssic va tenir tan poc interès que no anava en portada. El principal titular, com sempre a la Diada, era polític i reflectia unes declaracions de Miquel Roca, aleshores secretari general de Convergència: “En el nostre projecte no hi figura la independència”. Ell no ha canviat però Catalunya i el seu partit sí.


A la ciutat més de 12.000 nens i nenes d’entre 3 i 12 anys tornen a les aules\ninici / notícies / A la ciutat més de 12.000 nens i nenes d’entre 3 i 12 anys tornen a les aules\nAutor: ACN (MAR Rovira)\nPublicat dijous 12 de Setembre de 2019 07:08\nEl curs escolar 2019-2020 arrencarà aquest dijous 12 de setembre a la ciutat amb més de 12.000 nens i nenes d’entre 3 i 12 anys. Es repartiran entre les 20 escoles públiques d’educació primària i 13 centres privats concertats.\nPel que fa als nens que començaran per primer cop l'escola, corresponent als cursos de P3, enguany s'ha detectat una petita davallada d'una seixantena d’alumnes respecte l'any passat.\nEl Tinent d'alcalde i Conseller d'Educació, Manel Castaño, recorda que la responsabilitat de l'Ajuntament pel que fa a les escoles es concreta en serveis de manteniment, consergeria i neteja. Uns temes pels quals, segons ha explicat Castaño a Tarragona Ràdio, hi ha marge de millora i s'hi està treballant, especialment en la neteja.\nSegons Castaño, en el capítol d'inversions, la conselleria treballa en revisar els pressupostos per tal que l'any vinent, tots els centres de primària de la ciutat estiguin ben atesos. El període s’escurça fins als tres mesos pel que fa a la resolució de temes de neteja, personal de consergeria o petites accions de manteniment.\nA la demarcació, s'espera que el curs comenci amb 152.385 alumnes matriculats als diferents ensenyaments, un miler més que l'any passat, i una plantilla de 7.357 docents, 50 places més que el curs passat.\nConcurs de Drag Queens i judici a la disbauxa: el Carnaval no s'atura a Tarragona


VET-HO AQUÍ - 55a Trobada del Secretariat de Corals Infantils de Catalunya - Auditori Municipal Enric Granados\nInici » Events » Otros Conciertos » VET-HO AQUÍ – 55a Trobada del Secretariat de Corals Infantils de Catalunya\nVET-HO AQUÍ – 55a Trobada del Secretariat de Corals Infantils de Catalunya\nDissabte, 28 de maig de 2022 - 12:00 h\nCors del SCIC\nToni Viñals i Clara Altarriba, solistes\nDavid Pintó, direcció d’escena\nConjunt instrumental: Edurne Vila (violí), Montse Vallvé (viola), Guillermo Prats (contrabaix), Martí Marsal (trompa), Francesc Puig (clarinet/saxo), Robert Armengol (percussió)\n“Vet-ho aquí”, amb música d’Albert Guinovart i text de David Pintó Codinasaltas, és una aclucada d’ull al món dels contes de sempre. Aquest nostre relata la història d’una princesa que, disfressada per evitar que la puguin reconèixer, s’escapa de palau fugint del seu pare, un rei dèspota i egoista, per trobar-se a si mateixa. Buscant buscant, va a petar al taller del sastre de palau. D’ell aprendrà a estimar l’artesania, viurà diverses aventures i descobrirà què vol dir estimar. Una romàntica història d’amor on no tot és el que sembla. Una estona entretinguda amb el bon regust clàssic dels contes de tota la vida.\nEl Secretariat de Corals Infantils de Catalunya celebra el seu 55è aniversari amb l’estrena d’aquesta nova cantata d’encàrrec que un miler de cantaires de tot el territori interpretaran en quatre concerts a Barcelona, Girona, Lleida i Tarragona.\nLes entrades únicament es poden comprar online, no a taquilla.\nEntrada: 10 € venda únicament online


recerca | Servei Educatiu del Baix Llobregat V\nJornada Virtual de Recerca de Ciutat\nEl proper dijous 22 d’Abril, de 9 a 11h, se celebrarà la II Jornada Virtual de Recerca a la Ciutat de Cornellà.\nL’objectiu d’aquesta jornada és visibilitzar i posar en valor el coneixement nou generat per 25 joves de Cornellà, que han estat seleccionats pels… Llegeix més»\nDinamització, Mostra de treballs de recerca, Portada batxillerat, Centres Educatius, Citilab, coneixement, Coneixement ciutadà, CRP Baix Llobregat 5, curs 20-21, educació, jornada, Portada, recerca, treballs de recerca 0\nDel 5 de febrer al 7 de maig de 2018 es farà la 2ª edició del Recerkids.\nRecerkids no és un programa per estudiar ciència. És un programa per fer ciència. Una oportunitat perquè l’alumnat d’educació primària experimenti en primera persona… Llegeix més»\nDinamització, Portada ciència, ciència a les escoles, educació primària, recerca, salut 0\nMostra de Treballs de Recerca a Cornellà de Ll. Edició 2017\n“Els carrers de Cornellà”\nAutor: Víctor Bosque Gala de l’Institut Miquel Martí i Pol.\nAutora: Raquel Martínez Rodríguez de l’Institut Maria Aurèlia Capmany.\nMostra de treballs de recerca mostra, recerca, treballs de recerca 0\nRecerca en Acció és un portal que recull un conjunt d’experiments, jocs, notícies, aventures i notícies científiques.., relacionades amb la recerca i l’experimentació científica dels alumnes, tot classificats per àrees i nivells educatius.\nRecursos en línia aventures científiques, batxillerat, experimentació, infantil, primària, recerca, secundària 0\nBEC, General, Tots som Mafalda 5è nivell, anàlisi, cicle superior, Cornellà de Llobregat, escola Antoni Gaudí, lectura, pensament crític, recerca 0\nBEC, Biblioteca escolar, General, Tots som Mafalda competència informacional, Cornellà de Llobregat, escola Anselm Clavé, internet, lectura, murals, recerca 0


GAZOPHYLACIUM: El carnaval del diccionari\nAllau dissabte, 9 de febrer de 2013, a les 12:03:00 CET\nEncantador. No el coneixia, però és molt més bon minyó que el de Bierce.\nPuigmalet dissabte, 9 de febrer de 2013, a les 15:22:00 CET\nI això vol dir que és més urgent traduir el del Bierce. Allau, és inevitable que endeguem una campanya perquè algú tradueixi el "Devil's dictionary" al català. I les editorials que en prenguin nota.\nbiblioaprenent diumenge, 10 de febrer de 2013, a les 17:59:00 CET\nLa lletra més maca és la Q\nPuigmalet dilluns, 11 de febrer de 2013, a les 9:01:00 CET\nEm sembla que ho deus dir per algun cognom... :)\nGalderich dimecres, 13 de febrer de 2013, a les 20:34:00 CET\nÉs extraordinari! Cada vegada més m'estic tornant vuitcentista!


POLÍTICA - 14/08/2018 11:37 / Redacció\nEl TOP 10 de majors miserables a Catalunya que ha encès a l'espanyolada\nDes del seu naixement durant la jornada de l'1-O, els CDR han aconseguit llaurar-se un ressò mediàtic com a punta de llança de l'independentisme als carrers de Catalunya. Aquesta organització assembleària, democràtica i horitzontal però, ha estat criminalitzada per l'Estado español en un nou intent de vincular la desobediència pacífica amb la violència que exercia ETA fa uns anys. Tot i això, els CDR han sobreviscut als atacs de la caverna mediàtica i la justícia espanyola amb la millor arma que gaudeixen: la paraula.\nAssemblea d'un CDR. Foto: MartíNoticias\nD'aquesta manera han creat a Twitter una llista amb els 10 personatges espanyols que han traïcionat Catalunya de la forma més flagrant. Aquest TOP 10 dels traïdors de Catalunya està encapçalat per l'ex-Majordom Enric Millo, seguit de ben a prop per els traïdors arribistes Santi Vila i Ramon Espadaler. Aquesta llista s'anomena "TOP 10 en misèria moral i traïció" i ha rebut des de la seva publicació, més de 1.000 retuits i 2.000 m'agrades d'usuaris independentistes.\nA les primeres posicions de la llista també hi figuren el líder del PSC, Miquel Iceta, l'exsindicalista Joan Coscubiela o l'exlíder de Catalunya Sí Que Es Pot, Franco Rabell. Al final de la llista, el membre dels CDR que va penjar la llista agraeix el suport de totes les persones que l'han ajudat a confeccionar la llista i es defensa etzivant que "són gent que m'han traït i que són uns miserables morals".


Boat in Mahón (12 metres) 3 Menorca Espanya - Ofertes d'hotels amb els MILLORS DESCOMPTES EN LÍNIA Atenció al Client\nBoat in Mahón (12 metres) 3-, Maó, Menorca, Espanya - Veure al mapaBoat in Mahón (12 metres) 3Veure més fotosVeure més fotosVeure més fotosEntradaVeure més fotosVeure més fotosVeure el mapaVeure totes les 20 fotosParticularitats que li encantaranbalcó/terrassa\nOpcions d'habitacióVeure les fotosFour-bedroom Boat plat de dutxabalcó/terrassaFixa les dates per veure preusVeure les fotosSeven-Bedroom Boatplat de dutxabalcó/terrassa2 llits individuals i 1 lli...Fixa les dates per veure preus\nSobre l'allotjamentDescripcióSituat a Maó, Boat in Mahón (12 metres) 3 és el lloc perfecte per gaudir de Menorca i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Boat in Mahón (12 metres) 3 és compromet a que la seva estada sigui el més còmoda possible. Caixer automàtic a l'espai són només algunes de les comoditats que fan que Boat in Mahón (12 metres) 3 sigui diferent dels altres hotels de la ciutat. A més, totes les habitacions ofereixen una gran varietat de comoditats com ara balcó/terrassa, nevera, sala d'estar per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Menorca, el Boat in Mahón (12 metres) 3 és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsbalcó/terrassaempolles d'aigua de cortesiaplat de dutxacalefaccióescriptorisala d'estarMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. aBoat Time t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 2000 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.Mostrar més


Camí de la cantina de Toses | Web oficial de l'Ajuntament de Toses\nExcursió de mitja muntanya. Fàcil sense neu.\nDesnivell: sortida/arribada: 1.408 m\nCota màxima: 1.684 m\nCota mínima: 1.408 m\nDurada total: 1 hora i 45 minuts\nEl camí de la Cantina de Toses, unia l’antiga cantina a peu de la carretera nacional, que travessa la Collada de Toses i on tenia parada la diligència, amb el poble de Toses, i la seva estació de ferrocarril, al fons de la vall.\nAvui, oberts nous accessos al poble, el camí ha perdut la seva importància, però continua essent un bon recorregut pel solell de Toses, des d’on es poden contemplar magnífiques panoràmiques de tota la vall.\nSortida: De la zona de l’estació de ferrocarril, on hi ha aparcament per als cotxes, i començarem a pujar cap al poble pel carrer principal fins arribar a la plaça on hi ha la font. Allà agafarem el camí de l’esquerra i enfilarem tot dret cap a l’església de Sant Cristòfol.\n10 minuts: Arribem a l’església romànica de Sant Cristòfol, on acaba el camí cimentat. Allà on acaba aquest camí, just al costat de la paret del recinte de l’església, surt un caminet de terra que seguim.\n15 minuts: Passem pel costat d’un conjunt de cases en runes, que antigament formaven un barri de Toses. Continuem pel camí principal fins arribar en uns cinc minuts fins a un filat, que hem de travessar. Des d’aquest tram es pot observar una magnífica panoràmica de la Vall de Ribes, els penya-segats on nien diverses espècies d’ocells i també els diferents nivells en paral·lel de la via de ferrocarril com a conseqüència del túnel helicoïdal, o de cargol, que perfora aquesta part de la muntanya per a poder salvar el fort desnivell de la vall.\n35 minuts: Després d’haver-nos desviat a l’esquerra a l’alçada d’un turonet, per a pujar al seu cim (des d’on es pot contemplar la casa del Palós, una de les més antigues de la Vall de Ribes), prenem el camí que des d’aquesta alçada, segueix força més ample cap amunt i que pocs metres endavant travessa un rierol.\n50 minuts: Arribant al capdamunt del camí, a peu de carretera, podrem observar que una mica més avall, a la nostra dreta, en mig de les pletes per al bestiar, hi ha una estranya construcció tota de pedra. És una antiga barraca de pastor encara dempeus, que a la seva entrada té una làpida en record d’un pastor mort per un llamp en companyia del seu gos l’any 1950.\n1 hora: Després de la visita a la barraca, comencem el descens pel mateix camí per on hem pujat, gaudint cap al final d’unes esplèndides panoràmiques del poble de Toses, la seva església i al fons el cim del Puigllançada.\n1 hora i 45 minuts: Arribem al punt de sortida.


El segon derbi local, també se lemporta el Cambrils - Revista Cambrils\nMoment del derbi local entre el FC Cambrils i el CF Oleastrum\nEncontre de tornada i segon derbi local de la temporada que per òbvies circumstàncies no va aixecar lexpectació del que es va jugar a la primera volta. Lassistència es va calcular en uns 200 espectadors, una mica menys de la meitat de lencontre jugat el 10 de novembre passat.\nTot i que la victòria tornaria a caure del costat del líder, el Cambrils, aquest equip no ho va tenir fàcil, ja que si bé savançava molt aviat, concretament en el minut 7, lOleastrum va empatar en el 30 fruit del seu millor joc, i va disposar de claríssimes oportunitats de gol en els minuts 33 i 36, situacions molt ben resoltes pel porter Morell amb dues grans intervencions.\nA la reanudació, el marcador continuava obert i, tot i que el Cambrils va jugar una mica millor a causa de lentrada dels pesos pesats Àvila i Jordi Tomàs, lOleastrum va fer diversos contraatacs. Però arran del 2 a 1, tot va canviar i el Cambrils va ser superior. Va assolir el 3 a 1 en el minut 81 i posteriorment, minuts 82 i 86, va tenir dos clars penals al seu favor, damunt Porro i Calvet al ser enderrocats dins làrea, però ambdós van ser parats pel porter Eusebi, que va endevinar en les dues ocasions les intencions de Calvet, primer a la dreta i el segon a lesquerra.\n§ El millor del partit§\nEls destacats de lencontre van ser tots dos porters; Morell pel Cambrils va parar en quatre ocasions quatre tirs que anaven a gol: minuts 33 i 36 de la primera meitat a xuts dAlbert i Xavi Mus; minuts 20 i 23 de la segona, ambdós de Jordi Pérez. Eusebi de lOleastrum va destacar parant els dos penals amb què va ser castigat el seu equip: minuts 82 i 86 tots dos a tir de Calvet.\n§ EL DERBI MINUT A MINUT§\nLlançament de Calvet i Eusebi, aclareix a córner.\nAlegret sentreté i Rubén li pren la pilota i marca l1-0 amb un llançament ras a lesquerra.\nVíctor pren la pilota per la dreta, centra arribant a tocar a Morell, que no bloca, i Mariano aprofita per marcar.\nAlberto des de dins de làrea deixa anar un xut al qual respon Morell amb una gran aturada.\nAtac per la dreta de lOleastrum i llançament de Xavi Mus, que respon Morell amb un excel·lent blocatge.\nSoto llança amb rapidesa una sacada de banda dins làrea i Emilio marca el 2-1 de llençament ras a lesquerra.\nLlançament de Jordi Pérez, bloca Morell amb gran seguretat.\nJugada de Xavi Mus amb un llançament final de Jordi Pérez i nova aturada de Morell.\nJugada de Calvet per la dreta amb centre darrere que aprofita Ávila per marcar de tir ras.\nPenal per falta provocada de Manuel a Porro dins làrea. El llença Calvet ras a lesquerra i Eusebi desvia a córner.\nMoreno comet falta sobre Calvet dins làrea. El penal el llança Calvet ras a la dreta i Eusebi desvia a córner.\nExpulsió de Luceño per lOleastrum al veure la segona groga per protestar.


Cultura edita ‘El dia 3’, història guanyadora del Premi Ciutat de Palma de Còmic 2016\nEl 3 de 2006 dos vagons del metro de València varen descarrilar. Varen morir 43 persones i 47 més foren ferides de gravetat. Des de llavors, les famílies de les víctimes han mantengut una lluita constant, amb concentracions mes rere mes, perquè aquells fets no fossin oblidats, tal i com les autoritats pretenien. Aquest és el fil conductor d''El dia 3', l’obra de Cristina Durán, Miguel Ángel Giner i Laura Ballester guanyadora del Premi Ciutat de Palma de Còmic 2016 que l’Area Cultura, Patrimoni, Memòria Històrica i Política Lingüística Astiberri acaba d’editar en valencià i castellà a través d’Astiberri.\nEl regidor de Cultura, Llorenç Carrió, ha volgut remarcar la importància com a Ajuntament d’editar llibres com 'El dia 3'. «Ens permet donar veu a uns fets que són importants recordar i no oblidar, malgrat els intents perquè així fos. Aportam el nostre granet d’arena perquè en quedi constància. Per això vull agrair als autors que triessin aquests premis i que us presentéssiu, ens honora», ha afirmat Carrió. La regidora de Cultura de l’Ajuntament de València, Glòria Tello, ha assegurat: «El Ciutat de Palma guanyador és un treball seriós i profund. 'El dia 3' narra una desgràcia acompanyada de desvergonya política que ve plasmada de forma magistral pels autors», en paraules de Tello.\nCristina Durán, Miguel Ángel Giner i Laura Ballester són els autors del projecte, que narra aquesta història de dignitat. Durán ha agraït el suport rebut per l’Ajuntament de Palma i la necessitat de guardons com els Ciutat de Palma..\nPer a fer el llibre, els autors es varen basar en les investigacions que Laura Ballester va publicar en el llibre 'Lluitant contra l’oblit, el llarg camí de les víctimes del metro de València', a més d’altres com l’Associació de Víctimes del Metro 3 de juliol, que els ha donat suport i els ha assessorat. «Volíem que l’associació se sentís identificada amb el llibre i fes seva la història».


Quinze companyies i dènou localitats per a la represa de la Mostra Internacional de Titelles - VilaWeb\nLa Mancomunitat n'ha avançat part de la programació en la presentació de la imatge gràfica de l'edició d'enguany, obra d'Álvaro Sanchis\nQuinze companyies ompliran la programació de la 36a Mostra Internacional de Titelles de la Vall d’Albaida, una cita que torna als escenaris després de l’absència obligada l’any passat a causa de la pandèmia.\nLa crisi sanitària, precisament, farà que enguany no hi haja cap companyia de fora de l’estat entre les que actuaran, del 14 al 17 d’octubre, als dènou municipis que acolliran activitats.\nAhir dilluns es va donar a conéixer la imatge gràfica de la mostra d’enguany, obra del dissenyador d’Ontinyent Álvaro Sanchis, creada amb la col·laboració de Melani Lleonart i Jesús Otermin i inspirada en l’animació d’objectes quotidians. Són cartells que presenten diversos personatges i un vídeo animat en 3D.\nEn l’acte de presentació, el conseller de Cultura de la Mancomunitat de Municipis de la Vall d’Albaida, Fede Vidal, i la directora artística de la mostra, Marisol Limiñana, van avançar alguns noms dels grups que actuaran enguany, entre els quals els valencians L’Home Dibuixat, Teatre de l’Abast i El Ball de Sant Vito, i també companyies de fora com Teloncillo Teatro o Los Titiriteros de Binéfar.\nLa programació completa no es donarà a conéixer fins a finals de setembre, però de moment ja se sap que les localitats on hi haurà activitats són Agullent, Aielo de Malferit, Albaida, Alfarrasí, Atzeneta d’Albaida, Benigànim, Benissoda, Bocairent, Castelló de Rugat, Fontanars, Montaverner, Montitxelvo, l’Olleria, Ontinyent, Otos, el Palomar, la Pobla del Duc, Quatretonda i Salem.


Incorporen totes tres un conjunt d’il·luminació amb tecnologia LED i s’han adaptat perquè puguin passar pels estrets carrers de la Vila Closa\nSes Majestats els Reis d’Orient estrenaran noves carrosses en la cavalcada d’Altafulla el pròxim dissabte 5 de gener durant la Nit de Reis. La regidoria de Festes de l’Ajuntament d’Altafulla, que encapçala l’edil Montse Castellarnau, ha presentat aquest matí les tres carrosses de Melcior, Gaspar i Baltasar que s’estrenaran en la rua.\nLa regidora de Festes ha explicat que “totes tres carrosses s’han renovat totalment prenent les mides adaptades al pas pels carrers de la Vila Closa d’Altafulla”, i ha recordat que “feia més de 20 anys que no es renovaven profundament i havien quedat obsoletes”.\nLes carrosses, de color groc per Gaspar; rosa per Baltasar, i de color blau, per Melcior, també incorporen, cadascuna, un conjunt d’il·luminació amb tecnologia LED, que envolten tota la carrossa, i que “canvia de color a diferents velocitats”, més enllà del focus central que il·lumina a Ses Majestats. La carrosses també incorporen diferents elements per poder llençar còmodament els caramels amb seguretat.\nMontse Castellarnau ha avançat també que està previst que se superi el centenar de regals que Ses Majestats van entregar en mà als nens i les nenes d’Altafulla al Casal La Violeta en la cavalcada de l’any passat, i que, a la benvinguda dels Reis d’Orient a la plaça del Pou, on la canalla es podrà fotografiar amb Ses Majestats, els monarques obsequiaran els infants amb una bossa de dolços i un peluix del Tarracus.\nLa inversió per a totes tres carrosses ha estat de 13.249,50 € amb IVA inclòs, i el disseny i la confecció ha anat a càrrec de l’empresa Escenografia Moià, amb més de 20 anys d’experiència en la construcció i confecció de carrosses.\nLa cavalcada començarà a les 17:45 des de la plaça dels Vents, a Baix a Mar, i acabarà a la plaça del Pou. L’entrega dels regals serà al Casal La Violeta.


Grup de Lectura Santa Anna Mataró: d’abril 2017\nClarissa, l’últim alè de Stefan Zweig\n«De vegades tenia la impressió, la sensació, de no haver viscut sinó només una part ínfima de la seva vida de manera conscient, desperta i activa, mentre que l’altra romania en un crepuscle de lassitud i de deure buit de sentit.» Aquesta és la malaurada existència de la Clarissa: vicissituds, dilemes i silencis imposats en la societat europea agonitzant de principis del segle XX, viscuts en la pell d’una noia austríaca, òrfena de mare i filla de militar. La trama és aparentment ben senzilla: durant un congrés a Suïssa la protagonista coneix en Léonard, un socialista francès amb les esperances dipositades en la «gent petita» àvida de grans canvis en els camps de la pedagogia, de la psicologia, de l’humanisme. Amb ell iniciarà una història d’amor interrompuda per l’esclat de la Gran Guerra, que separarà els dos amants, de sobte pertanyents a bàndols oposats i en conflicte armat. Una situació agreujada per una maternitat del tot inesperada, l’acceptació de la qual s’erigirà en prioritat absoluta, en revolta silent. Una vida que prometia tota mena d’èxits i que acabarà sent d’allò més dissortada, talment la d’Evelyn Nesbit, la model nord-americana que esdevingué tot un símbol a principis del segle passat i que acapara la coberta de la novel·la. La narració abraça gairebé trenta anys de la vida de la protagonista, concretament del 1902 al 1930, amb una especial atenció a l’any 1914, inici del conflicte a partir del qual relat personal i circumstàncies externes esdevenen indestriables. L’encàrrec d’apropar-nos l’obra de Zweig ha estat confiat, una vegada més, a Joan Fontcuberta, la traducció del qual és excel·lent i manté l’agilitat, la concisió i la delicadesa pròpies de l’original —sobta, però, l’ús puntual de certs arcaismes que desentonen del conjunt. Una de les particularitats més celebrades de Zweig és la seva habilitat a l’hora de bastir la psicologia dels personatges, especialment dels femenins. En aquest sentit, a la novel·la es contraposa l’actitud de dues dones, la Clarissa i la Marion, víctimes d’una mateixa desventura afrontada des de punts de vista ben diferents: la primera, la noia d’aire passiu que «fa tot el que pot per amagar la seva situació interior i passar desapercebuda», i la segona, una filla il·legítima amb una necessitat irrefrenable «de fer-se estimar, de cercar l’afecte dels altres», que representen dues cares d’una mateixa moneda que malden per sobreviure. Un dels aspectes remarcables de la novel·la rau en la relació entre la Clarissa i el seu pare, un alt comandament de l’exèrcit austríac, un home distant que «com més sol, més s’acostumava a substituir la conversa per apunts», i que marcarà el caràcter tímid i discret d’ella. Pare i filla, doncs, mantenen un fràgil equilibri en el transcurs de la trama: ell, reflex d’un model de societat en hores baixes, i ella, símptoma d’una era absorbida per la barbàrie, immersos en un clima d’incomunicació familiar extrapolable al que patirà l’Europa —i més enllà de les seves fronteres— de la primera meitat del segle XX.\nDiscurs antibel·licista, passió per l’humanisme i els seus defensors, crítica als nacionalismes més exacerbats: l’obra de Stefan Zweig és un breu decàleg dels seus ideals. “O ara neix Europa o tot està perdut. Només si no neix haurem perdut la guerra”. La preocupació que consumí l’escriptor és latent i s’evidencia a través de les veus de bona part dels personatges. Un temor que creix a mesura que avancen els esdeveniments que acabarien corroborant els seus pitjors presagis. La solitud desesperant de la Clarissa és la de tants altres que veieren com s’esfondrava literalment tot el seu món, si més no el que fins aleshores cregueren conèixer\nPublicado por grupdelectura en 9:52 Cap comentari:\nEl proper mes de maig comentarem elllibre Clarissa...


La Filà Almogavers anima quedar-se a casa amb un vídeo La Filà Almogavers anima quedar-se a casa amb un vídeo\nalerta Sanitària - Festes - Moros i Cristians\n16 de març de 2020 - 13: 48\nLa quarantena ha afectat per igual a tots els sectors de la població. També als col·lectius festers, com els fallers i falleres que han vist truncades les festes per la qual porten treballant un any.\nTambé, com no, als Moros i Cristians. Una d'aquestes filaes, Almogàvers, ha difós un vídeo per donar suport a la campanya # Quédateencasa on apareixen les festeres pertanyents a aquesta des dels seus respectius llars.\nLa filà Almogàvers #esquedaacasa. Compartim un trocet de l'Nostre afinament. Cadascuna des de la Seua Posició vós envia un Poc d'il.lusió perque tot passarà! Som guerreres i no ENS te que guanyar el virus aquest, per Molta corona que tingui. Desperta ferro !!!!\npublicada per Filà Almogavers Dénia en dilluns, 16 de març de 2020\nPau Pont diu:\n17 març, 2020 a les 12: 21 pm\nMolt bona iniciativa Almogavers. Els Corsaris també estem a casa.


Teatre Kamchàtka ocupa l'espai públic i provoca reaccions als vianants - Social.cat\nTeatre Kamchàtka ocupa l'espai públic i provoca reaccions als vianants\nSer.Gi ja prepara la seva Escola d'Estiu\nDimecres, 16 de juny de 2010 | 05:00 h\nUn moment de l'obra\nDins el marc de la programació de "Girona Intercultural 2010" organitzat per la Fundació Ser.gi, el passat 12 de juny al matí, la Companyia de Teatre Kamchàtka va dur a terme una representació al centre de Girona. L'obra que van representar va ser molt visual i comptava amb vuit personatges que, amb una sola maleta, acabaven d'arribar d'un país i un temps llunyà.\nEls diferents personatges anaven explorant la ciutat i interaccionaven amb tots els vianants que els hi passaven per davant. Sense cap mena de dubte, es va tractar d'una posada en escenca cridanera i efectiva que Kamacàtka desenvolupa amb éxit. Kamchàtka és una companyia de teatre de carrer catalana formada per artistes multidisciplinaris i de diferents orígens i dirigida per l'argentí Adrian Schvarzstein.\nArriba l'escola d'estiu de la Fundació Ser.Gi\nLa Fundació Ser.gi, organitza la 20 edició de l'Escola d'Estiu. Es tracta d'una punt de trobada entre diferents professionals i persones implicats en entitats social per que abordaran els fenòmens social des d'una perspectiva intercultural i que analitzaran la cojuntura socioecònomica actual.\nPodeu consultar la programació del Girona Intercultural 2010\nPodeu consultar la informació de la 20ena escola d'Estiu


Miquel Casas i Augé - Viquipèdia, l'enciclopèdia lliure\n31 juliol 2001 (82 anys)\nA set anys començà a rebre lliçons de teoria, solfeig i piano del seu germà Josep Casas i Augé, i poc després s'incorporà al grup de veus blanques de l'Orfeó Català. Completà la seva formació musical al Conservatori del Liceu i seguint cursos de jazz a França. Durant la Guerra Civil va fer de músic militar; acabada la contesa, s'incorporà al Conservatorio de Nobles y Bellas Artes de San Eloy de Salamanca.\nDesprés de tocar en diverses formacions musicals, el 31 de desembre de 1950 arribà a Veneçuela com a integrant de l'Orquesta Casino de Sevilla (nom que l'orquestra Els Fatxendes havia adoptat en la seva gira pel Nou Continent). Abandonà l'orquestra i s'establí a Valencia (estat de Carabobo): tocava el piano a Radio Valencia i, poc després, s'incorporà com a pianista i trombonista a l'orquestra de Channy Martínez. L'estabilitat econòmica li permeté fer venir la seva esposa Mercedes Nadal, amb qui s'havia casat el 1946 a Madrid, i amb qui tindria una filla, Virginia, el 1957.\nEs dedicà a la formació musical, impartint classes de teoria, solfeig i harmonia a l'Escuela Sebastián Echevarría Lozano, i treballà al Conservatorio de la Sinfónica Carabobo i a l'acadèmia de música del col·legi de la Salle. Com a ampliació de la seva tasca pedagògica, creà diverses orquestres d'estudiants, com l'Orquestina de La Salle. El 12 d'octubre del 1964 fundà, amb dotze dels seus alumnes, el Club del Acordeón, al qual seguí vinculat la resta de la seva vida; la institució reivindicà l'acordió com a instrument "seriós" i és considerada la base de l'acordionisme veneçolà. Un dels seus alumnes  fou l'acordionista Mario Pedone.\nAl llarg dels anys portà a terme una vasta obra musical com a intèrpret, director i organitzador d'activitats musicals. Fou membre fundador de la Orquesta de Cámara de la Universidad de Carabobo (1963,), fundador i director de l'orquestra simfònica de Valencia i del Grup de Cambra Insieme, i subdirector de la Banda Sinfónica 24 de Junio de l'estat de Carabobo. Intervingué en la constitució de diverses formacions de música lleugera, com Casas y sus Satélites, el Quinteto Criollo de Paco Guillén i el Conjunto Buenos Aires (1970), en què feu de bandoneonista. Casas impulsà la música de jazz a Veneçuela, i una mostra en fou la fundació el 1966 del Quinteto de Jazz de la Universitat de Carabobo, que el 1998  esdevingué l'actual UC Jazz.\nCompongué 88 obres, algunes de les quals, com els concerts per a Piano i Acordió o el poema simfònic El Cabriales, estrenades per l'Orquestra Simfònica de Carabobo.\nEn reconeixement a l'obra de Miquel Casas, el Club del Acordeón li dedicà el 1994 la seva formació musical, l'Agrupación Harmónica Miguel Casas Augé, i també donà el seu nom a l'Academia de Música Miguel Casas Augé.\nEl Cabriales, poema simfònic\nCatalanesca: la cançó del lladre, per a flauta i guitarra\nCity concierto, poema simfònic dedicat a la història de Valencia\nHistoria de dos ciudades, dedicat a Valencia i Salamanca\nPequeña Suite, per a orquestra simfònica\nSonata Breve para violoncello y piano\nVirginia, vals per a piano, dedicat a la seva filla\nEntrevista biogràfica (castellà)\nPlana web del Club del Acordeón (castellà)\nBiografia de Miquel Casas, de Jorge Álvarez Calaza (castellà)\n↑ «Hoston Accordion Club».\n↑ «servicio.cid.uc.edu.ve». [Enllaç no actiu]\n↑ «www.clubdelacordeon.org.ve». [Enllaç no actiu]\n↑ «U.C. Jazz».\nObtingut de «https://ca.wikipedia.org/w/index.php?title=Miquel_Casas_i_Augé&oldid=21309805»\nLa pàgina va ser modificada per darrera vegada el 12 juny 2019 a les 15:05.


Butlletí Municipal del mes de març de 2020 - Web de l'ajuntament de Gualba\nPortada > Actualitat > Noticies > Butlletí Municipal del mes de març de 2020\nVivim moments d’excepcionalitat degut a les mesures preses per a la contenció del COVID-19 (Coronavirus). Malgrat això volem continuar mantenint, en la mesura del possible, l’activitat informativa a Gualba. Per això fem difusió del Butlletí Municipal del segon trimestre de l’any (març 2020) per via telemàtica. La nostra previsió era repartir el butlletí a les bústies com sempre fem. De moment no podem fer-ho i per això usem aquest sistema per distribuir-lo. Si a finals de mes o inicis d’abril veiem que el podem distribuir ho farem.\nGràcies per la vostra comprensió i col.laboració, com sempre feu davant de qualsevol emergència\nBUTLLETÍ MARÇ 2020.pdf (PDF, 8,82 MB)


ARAMULTIMÈDIA - Acord real, efectiu i quantificable per recuperar el centre d'Alcoi\nL'han signat totes les entitats que integren la Mesa del Centre\nAcord real, efectiu i quantificable per recuperar el centre d'Alcoi\n11/02/2018 - 18:19 Escrit per RUBÉN LLEDÓ\nUn dels acords al que han arribat totes les entitats de la Mesa del Centre és a impulsar accions per 300.000 euros anuals, com a mínim, en els pressupostos municipals. Aquest és un dels punts del Pacte del Centre Històric d'Alcoi. L'Ajuntament indica, en un comunicat de premsa, que l'acord és real, efectiu i quantificable.\nAmb els 300.000 euros del pressupost del 2018, està previst executar els següents projectes: Crear de la mà de professionals una marca que englobe totes les actuacions de recuperació del centre; Implementar l'oficina de Comerç del Carrer Sant Francesc com a Oficina del Centre per a la gestió d'ajudes, mediació i punt de referència de totes les actuacions previstes; Continuar i desenvolupar les ajudes per a obrir locals comercials i negocis al centre de la ciutat i fer un projecte per a la creació d'un eix de vianants per a Sant Francesc i voltants del mercat de Sant Mateu.\nAquest pacte l'han signat l'Associació de veïns del Centre, Cambra de Comerç d’Alcoi, Alcentro, Federació de Comerç Alcoi Comercial, Associació Comarcal d’Empresaris de Comerç (ACECA), Campus d'Alcoi de la UPV i tots els grups polítics de la Corporació: Compromís, PP, Ciutadans, Guanyar Alcoi i PSOE.\nA 2017 es va treballar ja en dues accions concretes, les noves ajudes per a dinamitzar l'economia, que finalment va suposar 12 ajudes tant per rehabilitar locals com per iniciar empreses; i la rehabilitació d'un baix al carrer Sant Francesc per a obrir l'oficina de la Regidoria de Comerç, que es pretén inaugurar en poques setmanes. L'any 2017 també es van obrir els nous jutjats en la Placeta de la Mare de Déu i hui mateix han començat les obres de la nova comissaria de la Policia Nacional a la Placeta de les Xiques.\nLa regidora de Comerç, Vanessa Moltó, indica que "és molt important l'esforç de tots per tirar endavant un acord que demostra que quan és necessari, la societat alcoiana és capaç de treballar per un objectiu comú. És de justícia destacar l'altura de mires, per una part dels grups polítics i d'altra part, de les entitats per anar tots de la mà en un horitzó comú que a més inclou ja mesures concretes". Moltó continua dient que "aquest pacte és una aposta ferma i decidida de la societat alcoiana per recuperar el cor de la ciutat perquè estem davant un repte transversal i global que necessita tant d'aportacions de les administracions, com del teixit econòmic".\n3 | Luisa 12/02/2018 22:37\nQue susceptible Laura.\n2 | Laura 12/02/2018 10:13\nDonetes? Quina forma més machirula de fer com que es defén el feminisme quan sols es vol criticar a dos persones. S'he t'ha vist el plumero!\n1 | Pau S. 11/02/2018 21:52\nEls dos maromos de la primera plana poden deixar lloc a les donetes que assomen al cap? Gràcies.\nRepresentants de totes les entitats / Ajuntament d'Alcoi\nARAMULTIMÈDIA, diumenge 11 de febrer de 2018\nRubén Lledó - 11/02/2018\nUn dels acords al que han arribat totes les entitats de la Mesa del Centre és a impulsar accions per 300.000 euros anuals, com a mínim, en els pressupostos municipals. Aquest és un dels punts del Pacte del Centre Històric d'Alcoi. L'Ajuntament indica, en un comunicat de premsa, que l'acord és real, efectiu i quantificable. Amb els 300.000 euros del pressupost del 2018, està previst executar els següents projectes: Crear de la mà de professionals una marca que englobe totes les actuacions de recuperació del centre; Implementar l'oficina de Comerç del Carrer Sant Francesc com a Oficina del Centre per a la gestió d'ajudes, mediació i punt de referència de totes les actuacions previstes; Continuar i desenvolupar les ajudes per a obrir locals comercials i negocis al centre de la ciutat i fer un projecte per a la creació d'un eix de vianants per a Sant Francesc i voltants del mercat de Sant Mateu. Aquest pacte l'han signat l'Associació de veïns del Centre, Cambra de Comerç d’Alcoi, Alcentro, Federació de Comerç Alcoi Comercial, Associació Comarcal d’Empresaris de Comerç (ACECA), Campus d'Alcoi de la UPV i tots els grups polítics de la Corporació: Compromís, PP, Ciutadans, Guanyar Alcoi i PSOE. A 2017 es va treballar ja en dues accions concretes, les noves ajudes per a dinamitzar l'economia, que finalment va suposar 12 ajudes tant per rehabilitar locals com per iniciar empreses; i la rehabilitació d'un baix al carrer Sant Francesc per a obrir l'oficina de la Regidoria de Comerç, que es pretén inaugurar en poques setmanes. L'any 2017 també es van obrir els nous jutjats en la Placeta de la Mare de Déu i hui mateix han començat les obres de la nova comissaria de la Policia Nacional a la Placeta de les Xiques. La regidora de Comerç, Vanessa Moltó, indica que "és molt important l'esforç de tots per tirar endavant un acord que demostra que quan és necessari, la societat alcoiana és capaç de treballar per un objectiu comú. És de justícia destacar l'altura de mires, per una part dels grups polítics i d'altra part, de les entitats per anar tots de la mà en un horitzó comú que a més inclou ja mesures concretes". Moltó continua dient que "aquest pacte és una aposta ferma i decidida de la societat alcoiana per recuperar el cor de la ciutat perquè estem davant un repte transversal i global que necessita tant d'aportacions de les administracions, com del teixit econòmic".


Literatura en Veu Alta | Blogueres de Sant Martí - Part 3\nL’EVA (Literatura en Veu Alta): Resum\nEscrit per Blogueres\tArxivat a: Croniques Culturals Cap comentari »\nÚltim dimarts de maig per un “Club de Literatura en Veu Alta” on les integrants no poden ignorar els últims casos de dones assassinades per les seves parelles, reflectint un clar repunt de la violència de gènere. Un fragment del llibre “Solas” de Carmen Alborch, publicat el 1999, posa en evidència la similitud de casos i circumstàncies tot i el temps transcorregut. Conduint-nos a totes a la mateixa reflexió: l’única manera d’erradicar la violència contra les dones és la prevenció des de l’àmbit educatiu, eliminant les conductes sexistes, les actituds discriminatòries, ensenyant a resoldre les situacions conflictives a través de l’aprenentatge emocional, acceptant frustracions i desenganys com a part de la nostra experiència vital.\nLa lectura d’unes frases de l’assaig “Dones a la frontera: Tradició i identitat musulmanes a Ceuta” d’Eva Evers, professora d’antropologia social, ens mostra els costums i ritus acceptats per les dones musulmanes, que viuen entre Espanya i el Marroc, com l’única manera d’aconseguir el respecte en una societat que camina lentament cap a la modernitat.\nCanviem de registre escoltant les aventures del “Cavaller de l’armadura rovellada” de Robert Fisher, on el protagonista, enlluernat per la brillantor de la seva armadura no valora tot el que té al seu voltant. Presoner de si mateix només al final del seu camí aconsegueix treure l’armadura deslliurant-se de totes les barreres que li impedien reconèixer-se. LLegiu-ne més »\nEtiquetes: Literatura en Veu Alta\nAcaba abril entre roses i llibres, els protagonistes absoluts del nostre últim Club de Lectura. Ens han acompanyat disposats a fer-nos somriure, reflexionar i emocionar, demostrant que Sant Jordi és una tradició viva, que es renova cada any gràcies a milers de pàgines noves capaços de sorprendre’ns amb històries mai abans explicades.\nMagui, ve acompanyada de “Veus de Txernòbil”, llibre documental publicat el 1997 per la periodista bielorussa Svetlana Aleksiévich, autora guardonada amb el Premi Nobel de Literatura el 2015. Recull els testimonis d’alguna de les milers de persones afectades per l’accident nuclear. Éssers humans que parlen des del dolor, la ràbia i la impotència, deixant muts d’emoció als que escolten o llegeixen les seves paraules.\nMª Jesús, se sent “cavallera errant” rescatant d’una llibreria de segona mà algun dels clàssics. Com un trofeu ensenya a la concurencia “Els soldats ploren de nit” d’Ana Mª Matute, guanyadora del Premi Fastenrath de la RAE, és la segona novel·la de la trilogia “Els mercaders”. La novel·la mostra la Mallorca rural de finals de la guerra civil, aquest monstre que va desencadenar odis i venjances, arrencant de cop la innocència d’uns nens obligats a participar en el joc de traïcions i crueltats imposat pels adults.\nRosa aconsegueix dibuixar-nos un somriure d’orella a orella llegint algun dels poemes recollits sota el títol “El Llibre de de Gloria Fuertes: Antologia de Poemes i Vida”. És l’antologia de la vida i l’obra d’una poeta genial que va veure la seva carrera enfosquida primer pel seu gènere, després per la seva classe social i finalment per la seva fama, ja que la seva obra poètica per a adults va quedar sepultada per la seva popularitat televisiva i la seva dedicació a la literatura infantil.\nEl pròxim taller de l’EVA (literatura En Veu Alta) tindrà lloc l’últim dimarts d’abril, dia 25 de 10:30 a 12:30 al Casal de Barri Espai Antoni Miro Peris (Pl. Carme Monturiol, 10).\nPer la proximitat amb el Dia del Llibre , volem que vinguis amb el llibre que t’has comprat o t’han regalat aquest Sant Jordi i ens recomanis la seva lectura.\nVina a compartir, comentar, opinar, escoltar, aprendre sobre les lectures que cadascuna de las paticipants aporten.\nÚltim dimarts de febrer i de nou reunides en el nostre “Club de Literatura”, disposades a compartir aquests textos amb els quals ens sentim identificades, perquè de vegades aconsegueixen expressar per escrit el que estem pensant. Expliquen una experiència similar a la que acabem de viure, o descriuen un estat d’ànim, una emoció idèntica a la sentida en algun moment.\nComença la ronda Marí Carmèn llegint una “carta al director” del diari “El País” sota el títol “El meu fill molesta els veïns”, on una mare descriu la manca d’humanitat dels seus veïns davant de la minusvalia psíquica del seu fill. S’ inicia un debat intens en el qual es posa en relleu les retallades i la falta d’ajuda de l’administració cap a les persones dependents. Pepi llegeix una poesia que l’ha commogut per la personalitat arrasadora i la imatge trencadora, malgrat l’edat, de la poetessa que la va recitar. Es titula “L’amor de la gent gran”, expressa la necessitat que tenen de què els valorin en positiu, com a éssers humans que segueixen sentint emocions, perquè l’ànima no envelleix.\nDeu ser veritat que a començament d’any s’inicia sempre amb un munt de nous propòsits. Potser per això, dimarts passat, 31 de gener, les Blogueres van rebre una sorpresa inesperada en veure reunits al voltant de la tertúlia “Literatura En Veu Alta” un nombrós grup d’amics. Un cop més tots els participants van aportat un conjunt de textos que donen lloc a interessants debats, on cadascú aporta el seu propi punt de vista. A continuació fem una petita ressenya de les diferents lectures que varem compartir:\nEl pròxim taller de l’EVA (literatura En Veu Alta) tindrà lloc l’últim dimarts de gener, dia 31 de 10:30 a 12:30 al Casal de Barri Espai Antoni Miro Peris (Pl. Carme Monturiol, 10).


A la tarda es va celebrar la quina al Centre Juvenil. Un estona de molta atenció i algun nervi.\nGràcies a la col·laboració de la facultat de medicina de Girona, a la Creu Roja i altres donacions, cada any podem fer una quina per el centenar de nens, nois i adolescents i adolescentes dels centres oberts del Casalet, Casal i Güell. Veure galeria de fotos.\nEls joves del Centre Juvenil van anar a veure el partit del futbol F.C. Barcelona i F.C. Hospitalet. Aprofitant el viatge abans van fer una passejada per les Rambles i Fira de Santa Llúcia de Barcelona. Segur que la nostra presència al camp del Barça els va donar molt sort i els va permetre acabar el partit a 9-0.\nEl passat divendres 26 d’octubre, els Centres Oberts vam transformar el Centre Obert Casal Can Gibert en un autèntic passatge del terror!!\nEls infants i els adolescents vam poder disfrutar d’una tarda terrorífica!!! I els educadors també!!\nSeguint la tradició, aquest any hem anat a veure el circ Raluy que es troba a la ciutat de Girona en motiu de les fires de Sant Narcís.\nAixí doncs, el passat dijous 25 d’octubre, tots els Centres Oberts, vam poder gaudir d’una tarda màgica al circ. Tan grans com petits vam disfrutar de les acrobàcies, els equilibris... dels artistes del circ i vam riure amb les bromes i l’espectacle del pallasso Sandro!!\nAgraïm al circ Raluy, d’una forma molt especial, la seva generositat al convidar-nos, any rere any, a veure el seu espectacle!!